钦定古今图书集成/明伦汇编/氏族典/第464卷 > 《廖用贤尚友录》 > 步熊
## 钦定古今图书集成/明伦汇编/氏族典/第464卷 > 《廖用贤尚友录》 > 步熊

按《晋书步熊传》：“熊字叔罴，阳平发干人也。少好卜筮
数术，门徒甚盛。赵王伦闻其名，召之，熊谓诸生曰：‘伦
死不久，不足应也’。伦怒，遣兵围之数重，熊乃使诸生
著其裘南走，伦兵悉赴捉之，熊密从北出得脱。后为
成都王颖所辟，颖使熊射覆物无所失。后颖奔关中。
平昌公模镇邺，以熊颖党诛之。”